**Paveikslėlis, kuriame yra iliustracija, Grafika, Šriftas, dizainas

Dirbtinio intelekto sugeneruotas turinys gali būti neteisingas.**

**VALSTYBĖS ĮMONĖS TURTO BANKO**

**GENERALINIS DIREKTORIUS**

**ĮSAKYMAS**

**DĖL VALSTYBĖS ĮMONĖS TURTO BANKO TARPTAUTINIŲ SANKCIJŲ ĮGYVENDINIMO IR KONTROLĖS POLITIKOS TAIKYMO TVARKOS APRAŠO PATVIRTINIMO**

2025 m. liepos d. Nr.

Vilnius

Vadovaudamasis Lietuvos Respublikos tarptautinių sankcijų įstatymo 4 straipsniu, Valstybės įmonės Turto banko įstatų, patvirtintų Lietuvos Respublikos finansų ministro 2014 m. rugsėjo 30 d. įsakymu Nr. 1K-300 ,,Dėl Valstybės įmonės Turto banko įstatų patvirtinimo“, 32 punktu ir 36.2 papunkčiu, bei Valstybės įmonės Turto banko tarptautinių sankcijų įgyvendinimo ir kontrolės politika (toliau –Tarptautinių sankcijų politika), patvirtinta 2025 m. liepos 2 d. valstybės įmonės Turto banko (toliau – Turto bankas) valdybos nutarimu Nr. 65 „Dėl Valstybės įmonės Turto banko tarptautinių sankcijų įgyvendinimo ir kontrolės politikos patvirtinimo“:

1. Tvirtinu Valstybės įmonės Turto banko tarptautinių sankcijų įgyvendinimo ir kontrolės politikos taikymo tvarkos aprašą (toliau – Aprašas, pridedama).

2. Įpareigoju:

2.1. Turto banko Saugos ir prevencijos skyriaus vadovą:

2.1.1. būti atsakingu už Tarptautinių sankcijų politikos įgyvendinimą;

2.1.2. supažindinti su Aprašu visus valstybės įmonės Turto banko darbuotojus;

2.1.3. vykdyti reguliarius Turto banko darbuotojus mokymus Tarptautinių sankcijų politikos įgyvendinimo ir Aprašo taikymo klausimais;

2.2. Žmogiškųjų išteklių skyriui vadovę užtikrinti, kad su Aprašu būtų supažindinami visi naujai priimami Turto banko darbuotojai.

Generalinis direktorius Gintaras Makšimas

Parengė:

Saugos ir prevencijos skyriaus vadovas

Marius Umbras

PATVIRTINTA

Valstybės įmonės Turto banko

generalinio direktoriaus 2025 m. \_\_\_\_\_ d.

įsakymu Nr. \_\_\_ \_\_\_\_\_\_\_\_\_\_\_\_\_\_\_

**VALSTYBĖS ĮMONĖS TURTO BANKO TARPTAUTINIŲ SANKCIJŲ ĮGYVENDINIMO IR KONTROLĖS POLITIKOS TAIKYMO TVARKOS APRAŠAS**

1. **TVARKOS APRAŠO PASKIRTIS**

Valstybės įmonės Turto banko tarptautinių sankcijų įgyvendinimo ir kontrolės politikos taikymo tvarkos aprašo (toliau – Aprašas) paskirtis – užtikrinti valstybės įmonės Turto banko (toliau – Turto bankas arba Įmonė) Valstybės įmonės Turto banko tarptautinių sankcijų įgyvendinimo ir kontrolės politikos (toliau – Politika), patvirtinta 2025 m. liepos 2 d. Turto banko valdybos nutarimu Nr. 65 „Dėl Valstybės įmonės Turto banko tarptautinių sankcijų įgyvendinimo ir kontrolės politikos patvirtinimo“, vykdymą.

1. **BENDROSIOS NUOSTATOS**
   1. Aprašas privalomas visiems Įmonės darbuotojams.
   2. Teisės aktai, reglamentuojantys tarptautinių sankcijų įgyvendinimą:

2.2.1. 2014 m. liepos 31 d. Tarybos reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su paskutiniais pakeitimais;

2.2.2. 2006 m. gegužės 18 d. Tarybos reglamentas (EB) Nr. 765/2006 dėl ribojamųjų priemonių atsižvelgiant į padėtį Baltarusijoje ir į Baltarusijos įsitraukimą į Rusijos agresiją prieš Ukrainą su paskutiniais pakeitimais;

2.2.3. Lietuvos Respublikos tarptautinių sankcijų įstatymas (toliau – TSĮ);

2.2.4. Lietuvos Respublikos pinigų plovimo ir teroristų finansavimo prevencijos įstatymas (toliau – PPTFPĮ);

2.2.5. Lietuvos Respublikos ribojamų priemonių dėl karinės agresijos prieš Ukrainą nustatymo įstatymas;

2.2.6. Kiti galiojantys Europos Sąjungos, nacionaliniai teisės aktai ir Įmonės vidaus dokumentai.

* 1. Tvarkos apraše vartojamos sąvokos turi būti suprantamos taip, kaip jos apibrėžtos PPTFPĮ, TSĮ ir kituose Europos Sąjungos ir Lietuvos Respublikos teisės aktuose bei Politikoje.

1. **PATIKRA IR INFORMACIJOS VALDYMAS**
   1. Politikos įgyvendinimo tikslu, Įmonė privalo patikrinti veiklos partnerius ir naudos gavėjus šiuose sąrašuose:
      1. Europos Sąjungos sankcijų sąrašuose, skelbiamuose atskiruose Europos Komisijos reglamentuose, kurie talpinami oficialiajame Europos Sąjungos teisės aktų tinklalapyje <https://eur-lex.europa.eu/>. Taip pat veiklos partnerių ir naudos gavėjų tikrinimui galima naudoti konsoliduotą Europos Komisijos sukurtą paieškos įrankį <https://www.sanctionsmap.eu/>;
      2. Konsoliduotame Jungtinių Tautų sankcijų sąraše, skelbiamame Jungtinių Tautų interneto tinklalapyje [https://www.un.org/](https://www.un.org/securitycouncil/content/un-sc-consolidated-list);
      3. Užsienio turto kontrolės tarnybos (angl. – OFAC) sankcijų sąraše, kuris skelbiamas interneto tinklalapyje <https://sanctionssearch.ofac.treas.gov/>;
      4. kitose priemonėse fizinių ir juridinių asmenų patikrai, tačiau jos turi užtikrinti asmenų patikrą tokioje pat apimtyje, kaip numatyta šio Aprašo 3.1.1, 3.1.2, 3.1.3 papunkčiuose.
   2. Turto banko Saugos ir prevencijos skyriaus vadovas privalo sekti Užsienio reikalų ministerijos skelbiamą informaciją apie tarptautines sankcijas ir jų įgyvendinimą tinklalapyje <http://www.urm.lt/sankcijos>, taip pat Finansinių nusikaltimų tyrimo tarnybos prie Vidaus reikalų ministerijos skelbiamą informaciją apie sankcionuotus juridinius asmenis tinklalapyje <https://www.fntt.lt/lt/tarptautines-finansines-sankcijos/4166>.
   3. Turto banko Saugos ir prevencijos skyriaus vadovas ir/ar jo paskirti skyriaus darbuotojai yra atsakingi už šias sankcijų įgyvendinimo ir vidaus kontrolės priemones:
      1. peržiūri Turto banko vidines sankcijų procedūras Turto banko veiklos procesuose, kurios padeda identifikuoti subjektus, sandorius, operacijas, patenkančius į sankcijų įgyvendinimo apimtį, kontroliuoja jų taikymą;
      2. užtikrina, kad Įmonės darbuotojai būtų tinkamai susipažinę su vidaus taisyklėmis ir procedūromis, reguliariai organizuoja mokymus tikslinėms Įmonės darbuotojų grupėms, siekiant užtikrinti pakankamas kompetencijas, įgyvendinant sankcijų taikymo reikalavimus ir vidaus procesus;
      3. vykdo Įmonės veiklos partnerių patikrą ir bendrą Įmonės veiklos atitiktį sankcijų reikalavimams, įvertina galimas rizikas, atsižvelgiant į veiklos partnerių veiklos pobūdį, veiklos teritoriją, tiekiamus produktus ir paslaugas, sąsajas su Lietuvai nedraugiškomis šalimis, galimą dalyvavimą sankcijų apėjimo schemose ir kt.;
      4. bendradarbiauja ir konsultuojasi su kompetentingomis institucijomis, finansinėmis įtaigoms ar kitais įgaliotais subjektais.
   4. Turto banko Teisės skyriaus vadovas ir/ar jo paskirti šio skyriaus teisininkai atsakingi už tai, kad būtų nutrauktos sutartys su veiklos partneriais, dėl kurių yra gauta informacijos, kad jiems yra taikomos sankcijos, arba kurie teisės aktų nustatyta tvarka yra pripažinti keliančiais grėsmę nacionaliniam saugumui.
   5. Akcijų privatizavimo proceso savininkai atsakingi už tai, kad, rengiant privatizavimo objektų privatizavimo programų projektus, būtų nustatyta sąlyga viešo aukciono dokumentų rinkiniui įsigyti, pagal kurią dokumentų rinkiniai neparduodami fiziniams arba juridiniams asmenims, bet kokiai kitai organizacijai arba fizinių ar juridinių asmenų grupei ir (ar) organizacijų grupėms, kurioms taikomos tarptautinės sankcijos, o sandoriai su tokiais asmenimis nesudaromi.
   6. Nekilnojamo turto pardavimo, nuomos, paslaugų ar prekių pirkimo atveju, atsakingi Turto banko darbuotojai privalo užtikrinti, kad joks turtas nebus parduotas ar išnuomotas, o prekės ar paslaugos nebus įsigytos iš fizinių ar juridinių asmenų, jų grupių, kuriems taikomos tarptautinės sankcijos. Sandoriai su tokiais asmenimis ar jų grupėmis yra nesudaromi.
   7. Turto banko vykdomi viešieji pirkimai atliekami vadovaujantis Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“, kuriuo yra patvirtinti konkretūs prekių, paslaugų ir darbų Bendrojo viešųjų pirkimų žodyno kodai ir šalių sąrašas, kuriuos privaloma patikrinti dėl nacionalinio saugumo reikalavimų atitikties. Organizuojant viešuosius pirkimus taikomos tiekėjų patikros procedūros, nustatytos Turto banko viešųjų pirkimų organizavimo tvarkos apraše, patvirtintame 2014 m. sausio 14 d. Turto banko generalinio direktoriaus įsakymu Nr. P1-8.
   8. Veiklos partnerių patikra privatizavimo procedūrų metu vykdoma Privatizavimo procedūrų vykdymo tvarkos aprašo, patvirtinto Lietuvos Respublikos Vyriausybės 2014 m. spalio 23 d. nutarimu Nr. 1131 „Dėl Privatizavimo procedūrų vykdymo tvarkos aprašo patvirtinimo“, nustatyta tvarka.
   9. Organizuojant valstybės nekilnojamojo turto nuomos konkursus bei sudarant nuomos sutartis be konkurso *mutatis mutandis* taikomos vykdant viešuosius pirkimus privalomos tiekėjų patikros procedūros, nustatytos Turto banko viešųjų pirkimų organizavimo tvarkos apraše, patvirtintame 2014 m. sausio 14 d. Turto banko generalinio direktoriaus įsakymu Nr. P1-8. Turto valdymo departamento darbuotojai, atsakingi už nuomos konkurso sąlygų projekto rengimą, privalo užtikrinti, kad nuomos konkurso sąlygose būtų nuostatos, užtikrinančios galimybę nesudaryti sutarties su konkurso laimėtoju arba ją nutraukti, jei sutartis būtų sudaryta, tuo atveju, jei veiklos partnerių patikros metu bus gauta informacijos, kad jiems yra taikomos sankcijos, arba kurie teisės aktų nustatyta tvarka yra pripažinti keliančiais grėsmę nacionaliniam saugumui.
   10. Turto banko vykdomo valstybės nekilnojamojo turto pardavimo metu aukciono laimėtojo atitikimą Lietuvos Respublikos teisės aktų reikalavimams, taip pat ir nacionalinio saugumo reikalavimams atitiktį, patikrina notaras. Pardavimų departamento darbuotojai, atsakingi už aukciono sąlygų projekto rengimą, privalo užtikrinti, kad aukciono sąlygose būtų nuostatos, užtikrinančios galimybę nesudaryti sutarties su aukciono laimėtoju, tuo atveju, jei veiklos partnerių patikros metu bus gauta informacijos, kad jiems yra taikomos sankcijos, arba kurie teisės aktų nustatyta tvarka yra pripažinti keliančiais grėsmę nacionaliniam saugumui.
   11. Prieš sudarant sutartį veiklos partneriui pateikiama užpildyti Veiklos partnerio pažinimo anketa (šio Aprašo priedas Nr. 1). Anketą veiklos partneris pildo raštu arba elektronine forma, užpildžius elektronine forma anketa pasirašoma elektroninėmis priemonėmis. Turto banko darbuotojas arba jo vadovas gavęs anketą ją per 1 darbo dieną pateikia Turto banko Saugos ir prevencijos skyriui atlikti veiklos partnerio patikrą. Turto banko Saugos ir prevencijos skyriaus vadovas arba kitas atsakingas darbuotojas per 5 darbo dienas pateikia atsakymą (el. paštu) ar nėra nustatyta aplinkybių, darančių dalykinių santykių su veiklos partneriu užmezgimą negalimą. Nustačius aplinkybes dėl kurių dalykinių santykių užmezgimas su veiklos partneriu yra negalimas Turto banko Saugos ir prevencijos skyriaus vadovas ar kitas atsakingas darbuotojas pateikia Turto banko generaliniam direktoriui tarnybinį pranešimą, kuriame nurodo nustatytas aplinkybes. Tarnybinis pranešimas veiklos partneriui nepateikiamas, išskyrus teisės aktuose nustatytus atvejus.
2. **BAIGIAMOSIOS NUOSTATOS**
   1. Už sankcijų įgyvendinimo vykdymo kontrolę atsako Turto banko Saugos ir prevencijos skyriaus vadovas.
   2. Turto banko Saugos ir prevencijos skyriaus vadovas užtikrina reguliarių mokymų Įmonės darbuotojams organizavimą, kurių metu darbuotojai apmokomi, kaip atlikti klientų ir tiekėjų patikrą.
   3. Aprašas peržiūrimas ne rečiau kaip kartą per kalendorinius metus, pasikeitus Europos sąjungos, Lietuvos Respublikos ar kitiems teisės aktams.
   4. Aprašas taikomas tiek, kiek neprieštarauja Lietuvos Respublikos įstatymams ir (ar) kitiems galiojantiems teisės aktams, kurie taikomi tais atvejais, kurių nereguliuoja imperatyvios sankcijų reguliavimo nuostatos.
   5. Turto banko darbuotojai privalo susipažinti su Aprašo nuostatomis ir įsipareigoti jų laikytis.
   6. Įmonės darbuotojai, pažeidę Aprašo nuostatas, atsako Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_

Valstybės įmonės Turto banko tarptautinių sankcijų įgyvendinimo ir kontrolės politikos taikymo tvarkos aprašo priedas Nr. 1

**VEIKLOS PARTNERIO**

**PAŽINIMO ANKETA**

*(anketa saugoma kartu su kitais tiekėjo ir naudos gavėjo pateiktais dokumentais)*

Šios anketos išsamus užpildymas yra privaloma sąlyga, kad galėtume su jumis sudaryti sutartis. Užtikriname, kad šiuo tikslu jūsų pateikti duomenys bus laikomi konfidencialiais ir bus tvarkomi bei saugomi pagal Lietuvos Respublikos teisės aktų reikalavimus.

1. **Pagrindinė informacija apie juridinį asmenį (klientą, tiekėją ir naudos gavėją) (teisinis statusas, pavadinimas (vardas, pavardė), įmonės kodas, registracijos adresas ir faktinės buveinės adresas, šalis)**

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |

1. **Kliento, tiekėjo ir naudos gavėjo atstovas (pildoma tik, jeigu kliento, tiekėjo ir naudos gavėjo atstovas skiriasi nuo kliento, tiekėjo ir naudos gavėjo vadovo, nurodant analogiškus duomenis kaip šios anketos 1 punkte)**
2. **Kliento, tiekėjo ir naudos gavėjo vadovas (pildoma tik, jeigu kliento, tiekėjo ir naudos gavėjo atstovas skiriasi nuo kliento, tiekėjo ir naudos gavėjo vadovo), nurodant analogiškus duomenis kaip šios anketos 1 punkte)**

|  |  |
| --- | --- |
|  |  |
|  |  |
|  |  |
|  |  |
|  |  |

1. **Kliento, tiekėjo ir naudos gavėjo veiklos profilis**
   1. **Ar sandoris sudaromas kliento, tiekėjo ir naudos gavėjo vardu ir naudai?**

Taip, klientas, tiekėjo ir naudos gavėjovardu ir jo naudai

Ne, kito asmens vardu ir / ar naudai (pasirinkus šį atsakymą užpildykite žemiau esančią lentelę apie šį asmenį nurodant analogiškus duomenis kaip šios anketos 1 punkte):

|  |  |
| --- | --- |
|  |  |
|  |  |
|  |  |
|  |  |
|  |  |

* 1. **Ar Jūsų įmonei buvo ar yra taikomos sankcijos ar kitokie teisės aktuose numatyti apribojimai, tame tarpe, dėl Lietuvos Respublikos pinigų plovimo ir teroristų finansavimo prevencijos įstatymo reikalavimų nesilaikymo?**

Taip Ne

(nereikalingą išbraukti)

* 1. **Ar Jūsų įmonė (ją kontroliuojančios įmonės, jos kontroliuojamos įmonės ar kitaip susiję įmonės) veikia šalyse, kurioms taikomos tarptautinės sankcijos?**

Taip Ne

(nereikalingą išbraukti)

Jeigu turite, nurodykite šalis:

* 1. **Ar Jūsų įmonė ar ją kontroliuojantis asmuo (akcininkas dalyvaujate ar dalyvavote Astravo branduolinės elektrinės Baltarusijoje statybose ar jos veikloje, ar su ja susijusiuose infrastruktūros plėtros projektuose?**

Taip Ne

(nereikalingą išbraukti)

Jei taip detalizuokite:

* 1. **Verslo modelio apibūdinimas: nurodykite į kokius regionus ir valstybes yra nukreiptas Jūsų verslas, kokioje ūkio šakoje (-ose) veikiate, kokius produktus ir / ar paslaugas teikiate?**

Geografija:

Lietuvos ribose Tarptautinis verslas

(nereikalingą išbraukti)

Valstybės:

EEE / ELPA šalys NVS šalys Kinija Rusija Baltarusija

(nereikalingą (-us) išbraukti)

Kitos valstybės: (nurodykite)

Ūkio šaka (-os):

Produktai / paslaugos:

* 1. **Ar turite klientų ir / ar verslo partnerių šalyse, kurioms taikomos tarptautinės sankcijos? Ar yra verslo partnerių ar klientų, kuriems taikomos tarptautinės sankcijos?**

Taip Ne

(nereikalingą išbraukti)

Jeigu turite, nurodykite šalis ir klientus:

* 1. **Ar turite klientų, kurie veikia ofšorinėse zonose?**

Taip Ne

(nereikalingą išbraukti)

* 1. **Ar įmonėje turite dokumentus, kuriuose numatytos priemonės korupcijos prevencijai?**

Taip Ne

(nereikalingą išbraukti)

Jei taip, nurodykite dokumento pavadinimą (numerį):

* 1. **Ar įmonėje taikote rizikų valdymo priemones ir procedūra, turite tam dedikuotus darbuotojus?**

Taip Ne

(nereikalingą išbraukti)

Jei taip detalizuokite:

1. **Kliento, tiekėjo naudos gavėjai ir kiti kontroliuojantys asmenys**
   1. **Informacija apie kliento, tiekėjo ir naudos gavėjo galutinius naudos gavėjus**

*(Šiame kontekste „galutinis naudos gavėjas“ reiškia tik fizinius asmenis, tiesiogiai ar netiesiogiai turinčius daugiau nei 25%* tiekėjo ir naudos gavėjo*partnerio akcijų ar balsavimo teisių. Jei tokių asmenų nėra, prašome nurodyti 4 fizinius asmenis, tiesiogiai ar netiesiogiai turinčius daugiausiai* **kliento, tiekėjo ir naudos gavėjo** *akcijų ar balsavimo teisių)*

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

* 1. **Prašome nurodyti asmenis, kurie kontroliuoja kliento, tiekėjo ir naudos gavėjo veiklą**

*(Lentelė žemiau pildoma, jei tiekėją ir naudos gavėją**kontroliuojantys asmenys yra kiti nei nurodyti 5.1 punkto lentelėje aukščiau arba kontrolė yra daroma kitais būdais nei akcijų ar balsavimo teisių pagrindais)*

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

1. **Ar klientas, tiekėjas ar jį (tiesiogiai ar per tarpininkus) kontroliuojantis asmuo (naudos gavėjas) atitinka nacionalinio saugumo interesus? Jeigu klientas, tiekėjas ar jį (tiesiogiai ar per tarpininkus) kontroliuojantis asmuo (naudos gavėjas) neatitinka nacionalinio saugumo interesų ar kelia riziką nacionalinio saugumo interesams, privaloma tai nurodyti.**

Taip Ne

(nereikalingą išbraukti)

**Jei NE detalizuokite:**

**Anketoje JŪSŲ vartojamų sąvokų ir trumpinių paaiškinimai:**

|  |  |
| --- | --- |
|  |  |
|  |  |

**Žemiau pasirašydamas patvirtinu, kad duomenys pateikti šioje anketoje yra teisingi. Tuo atveju, kai klientą, tiekėją ir naudos gavėją atstovauja atstovas – žemiau pasirašydamas patvirtinu, kad esu tinkamai įgaliotas pasirašyti šią anketą kliento, tiekėjo ir naudos gavėjo vardu ir, kad asmens duomenys pateikti šioje anketoje yra gauti teisėtu būdu ir turiu teisę atskleisti juos valstybės įmonei Turto bankui (toliau - Turto bankas) užpildydamas šią anketą. Patvirtinu, kad asmenys, kurių asmens duomenys yra pateikti šioje anketoje, yra informuoti, kad jų atitinkamus asmens duomenis tvarkys Turto bankas, ir jie sutiko ar kitais teisėtais būdai išreiškė savo sutikimą, kad jų asmens duomenys taip būtų tvarkomi. Aš, kaip tiekėjas ir naudos gavėjas (ar jų atstovas), įsipareigoju nedelsiant informuoti raštu Turto banką apie bet kokius šioje anketoje pateiktos informacijos pasikeitimus. Suprantu, kad nustačius, jog šioje anketoje pateikta informacija yra neteisinga ir / ar klaidinanti, laikantis teisės aktų reikalavimų, apie tai gali būti informuojamos atitinkamos Lietuvos Respublikos teisėsaugos institucijos ir verslo santykiai tarp manęs ir Turto banko gali būti nutraukti.**

(įmonės pavadinimas ir pareigos) (parašas) (vardas, pavardė)